जम्हूरियत, कश्मीरियत और इंसानियत कश्मीरियों के मन में पाकिस्तान से बढ़ कर भारत का आकर्षण तीन चीजों के लिए था। उन्हें गांधी और नेहरू के देश भारत से लोकतंत्र और लोकतांत्रिक व्यवहार की, कश्मीरियत की गरिमा की रक्षा की और मानवीय सम्वेदनशीलता की उम्मीद थी। राजनीतिक इस्लाम की बुनियाद पर खड़े पाकिस्तान से उन्हें इन चीजों की आशा नहीं थी। इन तीन चीजों को जम्हूरियत, कश्मीरियत और इंसानियत के रूप में सूत्रबद्ध करके अटल बिहारी वाजपेयी ने कश्मीरियों का दिल जीत लिया था। आज भी इन्हें नारे की तरह दुहराया तो जाता है, लेकिन इनके निहितार्थों पर बहस नहीं होने दी जाती।